Ժաքլին Ֆերնանտեզ

**Ժաքլին Ֆերնանտեզ** (11 Օգոստոս 1985) Սրի Լանքացի բնորդ, դերասանուհի եւ  Miss Universe Sri Lankapageant of 2006 գեղեցկութեան մրցաշարքին դափնեկիր: Ան Պոլիուտի մէջ նշանաւոր դարձած է *«Aladdin»* ֆիլմով: Զինք սիրողներուն կողմէ անուանուած է  *Jacq of hearts in India:* Ծնած է Քանատական, Սրի լանքական եւ Մալիզիական լեզուներ խօսող բազմանդամ ընտանիքի մը մէջ, մեծցած է Պահրէյն։ Աւարտած է Սիտնիի համլսարանը, որմէ ետք սկսած է աշխատիլ սրի լանքական կայաններէն մէկուն մէջ իբրեւ հաղորդավար: 2006-ին  Miss Universe In Sri Lanka-ի դափնեկիրը դարձած է, եւ իր երկիրը ներկայացուցած՝ Miss Universe մրցաշարքին:

Հնդկաստանի բնորդի ասպարէզին կողքին, Սուճոյ Կոշի՝ *«Aladdin»* ֆիլմին մէջ իր խաղարկութեամբ ֆիլմաշխարհէն ներս կ'ունենայ իր նախաքայլը: Այս ֆիլմէն ետք ան հանդէս կու գայ  հոգեբանական ֆիլմի մը մէջ՝ *«Murder 2»* (2011), որու կը յաջորդէ յաջողակ ֆիլմերու շարք մը՝ *«Housefull 2»* (2012) եւ *«Race 2»* (2013), վերջինին ան կը շահի *«IIFA Award for Best Supporting Actress»* մրցանակը: Անոր յաջորդ ֆիլմը կ'ըլլայ Սալման խանի հետ խաղարկած *«Kick»* (2014) ֆիլմը, որու կը յաջորդեն *«Housefull 3»* (2016) եւ *«Judwaa 2»* (2017):

Ան  դերասանութեան առընթեռ՝ կ'աշխատի նաեւ իբրեւ ժիւրիի անդամ Հնդկաստանի մէջ կազմակերպուած պարի մրցոյթին *Jhalak Dikhhla Jaa* (2016-2017), որ կը համարուէր մրցոյթին իններորդ տարին:

## Կենսագրութիւն
Ժաքլին ծնած է 11 Օգոստոս 1985-ին Պահրէյնի մայրաքաղաք՝ Մանամայի մէջ: Իր ընտանիքին անդամները տարբեր ազգերէ էին. հայրը Էլրոյ Ֆերնանտեզ Սրի Լանքացի, մայրը՝ Մալիզիացի, իսկ մեծ հայրը՝ Քանատացի: Հայրը, որ երաժիշտ էր 1980-ական թուականներուն կը փոխադրուի Պահրէյն, ուր կը ծանօթանայ իր ապագայ կնոջ: Ժաքլին իր քոյր-եղբայրներուն մէջ ամենափոքրն էր։ Ունի իրմէ մեծ մէկ քոյր եւ երկու եղբայր: Ան կարգ մը հեռուստացուցային յայտագիրներ վարած է տասնչորս տարեկանին: Երբ Պահրէյնի մէջ իր նախնական կրթութիւնը կ'աւարտէ, կ'անցնի Սիտնի եւ Սիտնիի համալսարանը աւարտելէ ետք կ'աշխատի հեռատեսիլի հաղորդավար Սրի Լանքայի մէջ։ Նոյնպէս կ'աւարտէ լեզուի Պէրլիդս դպրոցը՝  Սպաներէն սորվելով եւ բարելաւելով արաբերէնն ու ֆրանսերէնը:

Ժաքլին մանկութենէն կ'ուզէր դերասանուհի դառնալ, նոյնիսկ որոշ շրջան մը կը յաճախէ Ճոնի դերասանական դպրոցը: Ինչպէս նաեւ ան հեռուստացուցային հաղորդավար կը դառնայ, եւ բնորդի առաջարկներ կ'ընդունի, որուն հետեւանքով կը մասնակցի Miss Universe Sri Lanka-ին, կը յաղթէ եւ կ'անցնի իր երկիրը՝ Սրի Լանքան ներկայացնելու Miss Universe 2006-ի մրցաշարքին, որ տեղի պիտի ունենար Լոս Անճելըսի մէջ: 2015-ի հարցաքննութիւններէն մէկուն Ժաքլին բնորդութիւնը կը նկարագրէ իբրեւ «ուսումնասիրական լաւ հիմք», ան կ'ըսէ «*Ան միջոց մըն է քու բացասական կէտերդ գիտնալու, լաւ ճանչնալու մարմինդ եւ ինքնավստահ ըլլալու»:* 2006-ին ան հանդէս կու գայ **«O Sathi»** երգի տեսահոլովակով, այս երգը կ'երգեն Պադիան եւ Սանդուշը:

## Դերասանական Ասպարէզ

### 2009-2013
2009-ին ան կը ճամբորդէ Հնդկաստան՝ բնորդի ասպարէզը շարունակելու: Դերասանութեան դասեր կը ստանայ բեմադրիչ Պէրի Ճոնի (*Barry John*) գլխաւորութեամբ, եւ  Սուճոյ Կոշի (*Sujoy Ghosh*) ֆիլմին՝ **«***Aladin***»**ին մէջ դեր կը ստանայ, անոր հետ կը մասնակցի Ռիդէյշ Տեշմուխը (*Riteish Deshmukh*): Ժաքլին այդ ֆիլմին մէջ կը մարմնաւորէր իշխանուհի Ճասմինը: CNN-IBN-ի Րաճիւ Մասանտ *(Rajeev Masand)* կ'ըսէ *«Ան շատ յստակ ու ինքնավստահ հանդէս եկաւ, սակայն դեռ քիչ մը ինքնաշխատութեան կարիքը ունի»*: Այս ֆիլմին շնորհիւ ան կը շահի *IIFA Award for Star Debut of the Year – Female* մրցաշարքը:

2010-ին ան հանդէս կու գայ «*Jaane Kahan Se Aayi Hai*» վիպապաշտ-կատակերգական ֆիլմով, ուր երկրորդ անգամ ըլլալով, իրեն հետ կը մասնակցի  Ռիդէյշ Տեշմուխ: Այս ֆիլմին մէջ ան կը մարմնաւորէր, Փայլածուէն եկող աղջիկ մը, որ աշխարհ հասած էր, իր սէրը գտնելու համար: Այս ֆիլմին ընթացքին ան կը ստանայ բացասական նկատողութիւններ: Նոյն տարին ան կ'ունենայ յատուկ ներկայացում մը*«Housefull»* ֆիլմի *«Dhanno»* երգին մէջ:

Մանիշ Պհաթի *(Manish bhatt)* բեմադրած *«Murder 2»* ֆիլմին մէջ ան մեծ յաջողութիւն ձեռք կը բերէ, եւ այս ֆիլմը կը նկատուի Ժաքլինի առաջին յաջողակ քայլը դէպի դերասանական ասպարէզ: Այս ֆիլմին մէջ ան կը մարմնաւորէ  Բրիայի դերը, որ առանձին աղջիկ մըն էր, եւ հարցեր կ'ունենայ իր ընկերոջ հետ, որ կը կոչուէր Արճուն Պակաուադ եւ այս անձնաւորութեան դերը կը մարմնաւորէր Իմրան Հաշմին *(Emraan Hashmi)*: Նոյն Տարին ան դեր կը ստանձնէ *«Housefull»* ֆիլմին մէջ, Աքշէյ Քումարի *(Akshay Kumar)*, Ճոն Աբրահամի *(John Abraham)* եւ Ասինի *(Asin)* կողքին: Այդ ֆիլմը կ'անուանուի այդ տարուան, Հնդկաստանի  մէջ ամենալաւ արտադրութիւններէն մէկը, որու դրամագլուխն էր  ₹1.86 Պիլիոն ($27 միլիոն Ամերիկեան տոլար): Այնուամենայնիւ Ժաքլին շատ բասացական նկատողութիւններ կը ստանայ իր խաղարկութեան համար: Հակառակ այդ բոլորին, ան կը շահի *Best Supporting Actress* մրցանակը *IIFA*-ի 14-րդ ելոյթին:
ձախից|մինի|207x207փքս|Ժաքլին իր Ֆիլմին՝ Race 2-ի տօնախմբութեան ընթացքին:
Անոր ամէնէն յաջող ֆիլմը կ'ըլլայ *«Race 2»*, որ արկածախնդրական պատմութիւն մըն էր: Այս ֆիլմին կը մասնակցին նաեւ Սէյֆ Ալի Խանը *(Saif Ali Khan)*, Ճոն Աբրահամը եւ Տիփիքա Փատուքոնը *(Deepika Padukone)*: Այս ֆիլմը ձեռք կը բերէ ₹1 Պիլիոն ($14 միլիոն ամերիկեան տոլար) հասոյթ:

### 2014-էն մինչեւ այսօր
2014-ին ան հանդէս կու գայ Սաճիտ Նատիատուալայի *(Sajid Nadiadwala)* բեմադրած *«Kick»* ֆիլմով, Ժաքլինի կողքին  գլխաւոր դերով հանդէս կու գայ Սալման Խանը (Salman Khan)՝, իսկ Ժաքլին կը մարմնաւորէ  Շայնա անունով հոգեբանի մը անձնաւորութիւնը: Այս ֆիլմին մէջ ան իր  ձայնով կ'երգէ, ֆիլմը մեծ յաջողութիւն կ'արձանագրէ, եւ կ'անուանուի այդ տարուան չորրոդ ամենալաւ Պոլիուտեան ֆիլմը, որու հասոյթը կը հասնի ₹3.75 պիլիոնի ($54 միլիոն Ամերիկեան տոլար): Ֆիլմը կը հաստատէ, թէ Ժաքլին Պոլիուտի ամենահռչակաւոր դերասանուհիներէն մէկն է:

2015-ին ան հանդէս կու գայ Վիքի Սինկի *(Vicky Singh)* ֆիլմին՝ *«Roy»*-ին մէջ։ Ան կը մարմնաւորէր երկու տարբեր աղջիկներ, մէկուն անունը Այշա, իսկ միւսինը՝ Դիա: Այշա, ֆիլմ արտադրող է, որ կը սիրահարի ուրիշ ֆիլմ արտադրողի մը հետ. վերջինիս դերով հանդէս կու գայ Արճուն Ռամբալ *(Arjun Rampal)*, իսկ երկրորդ աղջիկը՝ Դիան, սիրահարած էր գողի մը հետ: Գողին դերով հանդէս կու գայ Ռանպիր Գաբուր *(Ranbir Kapoor)*: Այս ֆիլմին հետ կապուած նկատողութիւններէն մէկն էր India Tv-ի նկատողութիւնը, որ կ'ըսէր.- *«Ժաքլինի դերը այս ֆիլմին մէջ կը համարուի ամենալաւ դերերէն մէկը մինչեւ հիմա»*: Այս ֆիլմը  նախատեսուած  դրամագլուխը չ'ապահովեր, ուստի ձախող ֆիլմ մը կը նկատուի : Նոյն տարին Ժաքլին իբրեւ հիւր դերակատարուհի հանդէս կու գայ *«Bangistan»* ֆիլմին մէջ:

Յաջորդին, Գարան Մալհոդրայի *(Karan Malhotra)*-ի *«Brothers»* ֆիլմին  մէջ Ժաքլին Ճենիի դերով հանդէս կու գայ Աքշէյ Քումարի  եւ Սիտհարդ Մալհոդրայի կողքին *(Sidharth Malhotra)*: Նոյն տարին ան հանդէս կու գայ սարսափազդու ֆիլմի մը մէջ՝ *«Definition of Fear»*, այս ֆիլմը զինք կը կոչէ Հոլիուտեան անձնաւորութիւն:

2016-ին ան հանդէս կու գայ կատակերգական *«Housefull» ֆիլմով՝*  Աքշէյ Քոմարի կողքին: Ֆիլմը կ'ապահովէ ₹1.88 պիլիոն հասոյթ ($27 միլիոն Ամերիկեան տոլար) եւ յաջողութիւն կ'արձանագրէ: Նոյն տարին ան հանդէս կու գայ երկրորդ ֆիլմով մը՝ *«Dishoom»*-ով,  Վարուն Տաուանի *(Varun Dhawan)* եւ Ճոն Աբրահամի կողքին: Այս ֆիլմն ալ յաջողութիւն կ'արձանագրէ եւ ₹1 պիլիոն ($14 միլիոն Ամերիկեան տոլար) հասոյթ կ'ապահովէ: Նոյն տարին  ան իբրեւ  դատակազմի անդամ հանդէս կու գայ, Հնդկաստանի մէջ կազմակերպուած պարի մրցումի մը, որ կը կոչուէր  *Jhalak Dikhhla Jaa,* ասիկա մրցոյթին 9-րդ տարին էր:
աջից|մինի|170x170փքս|Ժաքլին եւ Սիտհարդ Մալհոդրան իրենց ֆիլմին՝ A Gentleman-ի ատեն:
2017-ին ան հանդէս կու գայ Չանտրան Ռուդնամի *(Chandran Rutnam)* որճրագործական ֆիլմով, որ կը կոչուէր *«According to Mathew»*: Այս ֆիլմը Սրի Լանքայի շարժապատկերի ցուցասրահներուն մէջ կը ցուցադրուի: Նոյն տարուան երկրորդ ֆիլմը կ'ըլլայ *«A Gentleman»* ֆիլմը,  Սիտհարդ Մալհոդրանի հետ. Ֆիլմը շատ մեծ յաջողութիւն չի գտներ: Նոյն տարին ան հանդէս կու գայ Տէյուիտ Տաուանի *(David Dhawan)* բեմադրած ֆիլմով՝ *«Judwaa 2»*-ով, որ կը նկատուէր 1997-ի *«Judwaa»* ֆիլմին երկրորդ տարբերակը: Այս ֆիլմին մէջ հանդէս կու գան նաեւ Վարուն Տաուանը *(Varun Dhawan)* եւ Թափսի Բաննուն *(Taapsee Pannu)*: Ֆիլմը նիւթական մեծ յաջողութիւններ ձեռք կը բերէ:

Ժաքլինի յաջորդ ֆիլմը կը նկատուի Դարուն Մանսուխանի *(Tarun Mansukhani)* *«Drive»* ֆիլմը, Սուշանդ Սինկ Ռաճպուդի (*Sushant Singh Rajput)* հետ: Ան հանդէս կու գայ նաեւ Սալման Խանի *«Race 3»-ին մէջ*, որ *«Race»* ֆիլմերու շարքին երրորդ բաժինը կը նկատուի:

## Անձնական Կեանք Եւ Այլ Աշխատանքներ
Ժաքլին կ'ըսէ, թէ ան իր աշխատանքին պատճառով շատ կը կարօտնայ իր ընտանիքը եւ կ'ուզէ անոնց կողքին ըլլալ: Ան կ'ըսէ,- *«Ես ամէն օր կը կարօտնամ իրենց, չես գիտեր որքան դժուար է տունէդ հեռու ապրիլը, միեւնոյն ատեն իրենցմէ հեռու ապրիլը առիթ ընծայեց, որ աւելի պատասխանատու դառնամ, եւ  ժամանակս դասաւորեմ ու գիտնամ առաջանահերթութիւններս»*:

2008-ին ան կը սկսի յարաբերութիւններ մշակել Պահրէյնի իշխան՝ Հասան Պին Ռաշիտ Ալ Խալիֆայի հետ, անոնք իրարու ծանօթացած էին խարախճանքի մը ընթացքին, սակայն անոնց յարաբերութիւնը կը խզի 2011-ին: Մինչեւ *«Housefull 2»,*  ան յարաբերութիւն  կ'ունենայ բեմադրիչ Սաճիտ Խանի հետ: Այս յարաբերութեան լուրը շատ արագ կը տարածուի Հնդկաստանի մէջ: Սակայն յարաբերութիւնը կը խզուի Մայիս 2013-ին:
ձախից|մինի|170x170փքս|Ժաքլին Anushka հիմնադրամի միջոցառման ընթացքին:
Ժաքլին կ'աջակցի բարեգործական կազմակերպութիւններու: 2014-ին *PETA (India)*-ի կողմէ  կը կոչուի *"Woman Of The Year"*:

Ժաքլին կը մասնակցի շարք մը համերգային շրջագայութիւններու եւ հեռուստացուցային մրցանակային բաշխումներու: 2013-ին  հանդէս կու գայ *Temptations Reloaded*-ին, որ տեղի կ'ունենայ Օգլանտի, Բերդի եւ Սիտնիի մէջ։ Իրեն կ'ընկերակցին Շահռուխ Խանը *(Shahrukh Khan)*, Րանի Մուքերճին *(Rani Mukerji)* եւ Մատհուրի Տիքսիդը *(Madhuri Dixit)*: Նոյն տարին ան հանդէս կու գայ *Got Talent World Stage Live*-ին մէջ, որուն կ'ընկերակցին Շահռուխ Խան, Բրիանքա Չոբրան *(Priyanka Chopra)* եւ Վարուն Տաուանը: 2014-ին ան ճաշարան մը կը բանայ Գոլոմպոյի մէջ, որ կը մատուցէր Սրի Լանքական ճաշատեսակներ: 2018-ի ան կը սկսի իր անձնական հագուստի գիծը, զոր կը կոչէ "Just F":

## Տեղեկատուութեան մէջ
2008-ին եւ 2011-ին իր մասին կը խօսուի Միացեալ Թագաւորութիւններու շաբաթաթերթին՝ *Eastern Eye-*ի ցուցակին մէջ, իբրեւ  Աշխարհի Ամենագրաւիչ Կիներէն եւ կը գրաւէ տասներկուերորդ դիրքը: 2013-ին եւ 2014-ին ան կը գրաւէ երրորդ դիրքը *The Times of India*-ին պատրաստած ցանկին մէջ, որուն վերնագիրն էր՝ Ամենավտանգաւոր Կիները: 2013-ին Rediff.com-ը անոր անունը կը նշէ Պոլիուտի Ամենալաւ Հագուող Դերասանուհիներու ցանկին մէջ։ Յաջորդ տարին անոր անունը կը նշուի *Forbes*-ի ցուցակին մէջ, որուն վերնագիրն էր Պոլիուտի Ամենանշանաւոր Դերասան-Դերասանուհիները:

## Ֆիլմաշխարհ

### Ֆիլմեր

### Հեռուստացուցական Յայտագրեր

## Բաժակներ Եւ Մրցանակներ

## Ծանօթագրութիւններ

Ստորոգութիւն:11 Օգոստոսի ծնունդներ
Ստորոգութիւն:1985 ծնունդներ
Ստորոգութիւն:Դերասաններ